《西囿卢橘数株方穷秋萧索间诧然敷荣薿薿可爱》
宋代·廖行之

寂寂园林秋暮时，可人卢橘玉英胎。
祗应篱菊返魂在，满慰金行得意归。
僵立冻峰攒翅白，霏微繁李缀枝稀。
天公似恐缁尘汙，乞与毡裘护雪衣。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。